CELEX: 22005D0300
Language: hu
Date: 2005-03-08 00:00:00
Title: 2005/300/EK: Az AKCS–EK Nagykövetek Bizottságának 2/2005. számú határozata (2005. március 8.) az AKCS–EK Vám-együttműködési Bizottság eljárási szabályzatának elfogadásáról

14.4.2005   
            
            
               HU
            
            
               Az Európai Unió Hivatalos Lapja
            
            
               L 95/54
            
         
      AZ AKCS–EK NAGYKÖVETEK BIZOTTSÁGÁNAK 2/2005. SZÁMÚ HATÁROZATA
   
   (2005. március 8.)
   az AKCS–EK Vám-együttműködési Bizottság eljárási szabályzatának elfogadásáról
   (2005/300/EK)
   AZ AKCS–EK NAGYKÖVETEK BIZOTTSÁGA,
   tekintettel az AKCS–EK Miniszterek Tanácsának az AKCS–EK Vám-együttműködési Bizottság tagságáról és működési szabályzatáról szóló, 1995. június 8-i 2/1995. számú határozatára,
   tekintettel a 2000. június 23-án Cotonou-ban aláírt AKCS–EK partnerségi megállapodásra (1) („a partnerségi megállapodás”) és különösen annak V. melléklete 1. jegyzőkönyvének 37. cikkére,
   tekintettel az AKCS–EK Nagykövetek Bizottságának eljárási szabályzatára és különösen annak a Nagykövetek Bizottságát támogató bizottságok, albizottságok és munkacsoportok eljárási szabályzatának létrehozására vonatkozó 15. cikkére,
   azzal az óhajjal, hogy biztosítsák az AKCS-államok és az Európai Közösség által a partnerségi megállapodás harmadik részének II. címében meghatározott célkitűzések elérését,
   figyelembe véve, hogy az AKCS-államok és az Európai Közösség közötti hatékony vámegyüttműködés hozzájárulhat az AKCS-államok és az Európai Közösség közötti kereskedelem fejlődéséhez,
   figyelembe véve, hogy a bizottság feladatait a partnerségi megállapodás V. melléklete 1. jegyzőkönyvének 37. és 38. cikke határozza meg,
   A KÖVETKEZŐKÉPPEN HATÁROZOTT:
   1. cikk
   (1)   A partnerségi megállapodás V. melléklete 1. jegyzőkönyvének 37. cikkében létrehozott Vám-együttműködési Bizottság (a továbbiakban: a „bizottság”) egyrészről az Európai Közösség tagállamainak szakértőiből és a Bizottság vámügyi kérdésekért felelős tisztviselőiből, másrészről az AKCS-államokat képviselő szakértőkből és az AKCS-államok regionális csoportosulásainak vámügyi kérdésekért felelős tisztviselőiből áll. A bizottság szükség esetén megfelelő szakértői segítséget vehet igénybe.
   (2)   A felek értesítik az AKCS–EK Miniszterek Tanácsának Titkárságát képviselőik, valamint társelnökük nevéről.
   2. cikk
   A bizottságnak a partnerségi megállapodás V. melléklete 1. jegyzőkönyvének 37. cikke (1)–(6) bekezdésében és 38. cikke (8)–(10) bekezdésében meghatározott feladatai a következők:
   
               a)
            
            
               közigazgatási együttműködés végrehajtása a partnerségi megállapodás 1. jegyzőkönyvének helyes és egységes alkalmazása céljából, és minden egyéb ráruházott vámügyi feladat ellátása;
            
         
               b)
            
            
               a származási szabályok alkalmazásából eredően az AKCS-államokra gyakorolt hatás rendszeres vizsgálata, illetve megfelelő intézkedések ajánlása az AKCS–EK Miniszterek Tanácsa számára;
            
         
               c)
            
            
               a származási szabályoktól való eltérésre vonatkozó határozatok meghozatala, a társulási megállapodás V. melléklete 1. jegyzőkönyvének 38. cikke (9) és (10) bekezdésében megállapított feltételek szerint;
            
         
               d)
            
            
               az AKCS–EK Miniszterek Tanácsa határozatainak előkészítése a partnerségi megállapodás V. melléklete 1. jegyzőkönyve 40. cikkének megfelelően.
            
         3. cikk
   (1)   A bizottság évente legalább kétszer ülést tart az AKCS-csoport és az Európai Közösség által közösen megjelölt időpontban, szabály szerint legalább nyolc nappal az AKCS–EK Nagykövetek Bizottságának ülését megelőzően; szükség esetén rendkívüli ülések összehívására kerülhet sor.
   (2)   A bizottság a konkrét ügyek megvizsgálása céljából szükség esetén ad hoc munkacsoportokat állíthat fel.
   (3)   A bizottság üléseit az elnök hívja össze. Egyéb határozat hiányában a bizottság eljárásai titkosak.
   4. cikk
   A bizottság elnökségét váltakozva, hat-hat hónapig az AKCS-csoport és az Európai Közösség tölti be:
   
               —
            
            
               április 1-jétől szeptember 30-ig az AKCS társelnöke elnököl,
            
         
               —
            
            
               október 1-jétől március 31-ig az Európai Közösség társelnöke elnököl.
            
         5. cikk
   (1)   Az elnök a társelnökkel konzultálva minden ülés előtt előzetes napirendet készít, amelyet a bizottság az ülés megkezdésekor fogad el.
   (2)   A bizottság működéséhez szükséges titkársági és egyéb feladatokat az AKCS–EK Miniszterek Tanácsának Titkársága végzi el.
   (3)   A Titkárság legalább két héttel az ülés előtt megküldi a bizottság tagjainak az ülés összehívásáról szóló értesítést, a napirendet, az intézkedéstervezeteket és minden egyéb munkaanyagot.
   (4)   A Titkárság minden ülést követően a bizottság következő ülésén elfogadandó összefoglaló jelentést készít.
   6. cikk
   A bizottság kizárólag akkor határozatképes, ha az AKCS-csoport által kinevezett képviselők többsége és a Bizottság legalább egy képviselője jelen van.
   7. cikk
   (1)   A bizottság határozatait az egyrészről az AKCS-államok és másrészről az Európai Közösség közötti megállapodás keretében kell elfogadni.
   (2)   Amennyiben a bizottság nem tud határozatot hozni, úgy az ügyet az AKCS–EK Nagykövetek Bizottsága elé terjeszti.
   (3)   Kivételes esetekben a társelnök úgy dönthet, hogy írásbeli eljárás útján fogad el határozatot, különösen a partnerségi megállapodás V. melléklete 1. jegyzőkönyvének 38. cikke alapján elfogadott határozatok tekintetében.
   8. cikk
   A bizottság – amennyiben szükségesnek véli – szakértők részvételét veheti igénybe olyan ügyek tárgyalásakor, amelyek különleges szakértelmet igényelnek.
   Az 1. cikk rendelkezései ellenére megfigyelőként olyan AKCS-állam is részt vehet a tárgyalásokon, amely nem tagja a bizottságnak, kivéve ha a bizottság zártkörű tanácskozás mellett dönt.
   9. cikk
   A bizottság jelentéseit az AKCS–EK Nagykövetek Bizottságának nyújtja be.
   10. cikk
   Az AKCS-államok egyrészről és az Európai Közösség tagállamai másrészről kötelesek – az őket érintő ügyek tekintetében – megtenni az e határozat végrehajtásához szükséges intézkedéseket.
   11. cikk
   Ez a határozat az aláírásakor lép hatályba. A határozat megsemmisíti az AKCS–EK Miniszterek Tanácsának az AKCS–EK Vám-együttműködési Bizottság tagságáról és működési szabályzatáról szóló, 1995. június 8-i 2/1995. számú határozatát, és annak helyébe lép.
   
      Kelt Brüsszelben, 2005. március 8-án.
      
         
            az AKCS–EK Nagykövetek Bizottsága részéről
         
         
            az elnökasszony
         
         M. SCHOMMER
         
      
   
   
      (1)  HL L 317., 2000.12.15., 1. o.